REGOLAMENT TAL-KUMMISSJONI (KEE) Nru 3534/87
ta' l-24 ta' Novembru 1987
dwar il-klassifikazzjoni ta' prodotti fl-intestatura 16.04 E tat-Tariffa Komuni Doganali
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 97/69 tas-16 ta' Jannar 1969 dwar il-miżuri li għandhom jittieħdu dwar l-applikazzjoni uniformi tan-nomneklatura tat-Tariffa Komuni Doganali ([1]), kif l-aħħar emendat bir-Regolament tal-Kunsill (KEE) Nru 2055/84 ([2]), u b'mod partikolari l-Artikolu 3 tiegħu,
Billi, sabiex tiġi żgurata l-applikazzjoni uniformi tan-nomenklatura tat-Tariffa Komuni Doganali, dispożizzjonijiet għandhom jiġu adottati dwar il-klassifikazzjoni tat-tariffa għal bċejjeċ ta' tonn bla ġilda iffriżati (ġnub tan-naħa t'isfel tat-tonn') li jkunu ssajjru minn qabel kemm bl-istijm u l-ilma, partikolarment sabiex tiġi faċilitata t-tneħħija tal-ġilda, u li jirriżulta li l-proteini jiġu parzjalment koaġulati;
Billi l-intestatura tat-Tariffa Komuni Doganali Nru 03.01 annessa mar-Regolament tal-Kunsill (KEE) Nru 950/68 ([3]), kif l-aħħar emendat bir-Regolament (KEE) Nru 2184/87 ([4]), tirreferi għal ħut frisk (sew ħaj jew mejjet) refriġerat jew iffriżat; billi l-intestatura Nru 16.04 tirreferi għal ħut ippreparat jew ippreservat;
Billi, minħabba t-trattament tas-sħana li jkun għadda minnu, l-ħut in kwistjoni jitlef il-karatteristiċi tiegħu ta' prodott li jaqa' taħt l-intestatura Nru 03.01, u konsegwentement jaqa' fl-intestatura Nru 16.04; billi f'dik l-intestatura, s-subintestatura 16.04 E għandha tingħażel;
Billi l-miżuri li jipprovdi għalihom dan ir-Regolament huma skond l-opinjoni tal-Kumitat dwar in-Nomenklatura tat-Tariffa Komuni Doganali,
ADOTTAT DAN IR-REGOLAMENT:
Artikolu 1
Bċejjeċ tat-tonn iffriżati bla ġilda (ġnub tan-naħa ta' isfel tat-tonn') li jkunu ssajru minn qabel kemm bl-istijm u l-ilma, b'mod partikolari sabiex tiġi faċilitata t-tneħħija tal-ħilda, u li jirriżulta f'li l-proteini jiġi parzjalment koaġulati għandhom jiġu klassifikati fit-Tariffa Komuni Doganali taħt l-intestatura:
16.04 Ħut preparat jew ippriservat, inkluż il-kavjar u s-sostituti tiegħu:
E. Tunny.
Artikolu 2
Dan ir-Regolament għandu jkollu effett mit-tmien jum mill-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-24 ta' Novembru 1987.